Isus je uskrsnuo – Aleluja!

Dragi učenici, pozdravljam vas na početku jedanaestog tjedna na daljinu.

I dalje ***molimo*** molitvu Duhu Svetome:

ili izaberite i molite u pjesmi:

<https://www.youtube.com/watch?v=KrwqvoCBw7Y>

**O DOĐI, STVORČE**

O dođi, Stvorče, Duše Svet, pohodi duše vjernika,  
poteci višnjom milosti u grudi štono stvori ih.

Ti nazivaš se Tješitelj, blagodat Boga svevišnjeg,  
studenac živi, ljubav, plam i pomazanje duhovno.

Darova sedam razdaješ, ti, prste desne Očeve,  
od vječnog Oca obećan, ti puniš usta besjedom.

Zapali svjetlo u srcu, zadahni dušu ljubavlju,  
u nemoćima tjelesnim potkrepljuj nas bez prestanka.

Dušmana od nas otjeraj i postojani mir nam daj,  
ispred nas idi vodi nas, da svakog zla se klonimo.

Daj Oca da upoznamo i Krista sina njegova.  
i u te Duha njihova da vjerujemo sveudilj.

Sva slava Ocu vječnomu i uskrslomu Sinu mu,  
sa tješiteljem Presvetim nek bude sad i uvijeke. Amen.

Kao uvod u temu, dva šaljiva videa:

Što kupiti kao dar za krizmu?: <https://www.youtube.com/watch?v=k4CC1ythTjU&t=7s>

Božanstvena komedija: Kum Raspudić: <https://www.youtube.com/watch?v=NuiWnFEjMMw>

Naša tema je (***napiši*** naslov u bilježnicu): Obred sakramenta krizme

Sada malo ozbiljno: <https://www.youtube.com/watch?v=834iylTPEkg> (Lectio brevis)

Gledaj pozorno i ***odgovori*** na pitanja u bilježnicu:

* Tko može/smije biti kum na potvrdi?
* Tko ne može/ne smije biti kum na potvrdi?
* Zašto kuma ne biramo po zgodnoći tj.izgledu ili debljini novčanika?
* Čemu služi kum tj. koja je njegova uloga tj. što bi značilo: da je kum „suotac ili sumajka (mali otac, mala majka)“?

Zaključimo: kum se bira po srcu, po bliskosti, ali također i po vjeri. Kum bi trebala biti osoba duboke kršćanske vjere koja će se za tebe moliti da u tvom životu i ti budeš osoba duboke vjere. Jer kum čvrsto vjeruje da je vjera najveći dar koji možeš imati. Nešto što će ti u životu biti svjetlost i zaštita. Nadalje, gubitkom roditelja iz bilo kojeg razloga, kum bi trebao preuzeti ulogu roditelja. Dakle, kum bi trebala biti osoba u koju imaš toliko povjerenja da bi ga/je izabrao/la za zamjenskog roditelja.

2.dio: Obred sv. potvrde

Tko su akteri potvrde, koje su geste, koje se riječi izgovaraju…, ukratko kako izgleda sam sakrament sv. potvrde vidjet ćeš i naučiti iz slijedećeg videa. Dok gledaš video, zaustavljaj ga ***i riješi*** zadatke koji se traže u videu. *(Video je snimljen u požeškoj biskupiji, stoga ima nekih razlika u npr. trajanju župne kateheze i sl.).*

Video: slavlje sakramenta potvrde <https://www.youtube.com/watch?v=wSmCBj8nDUE>

***Zadatke pošalji u chat.***Rok je do iduće zadaće tj. tjedna. Zadaća se ocjenjuje u zalaganje.

I za kraj sinteza: Tko je Duh Sveti, mali katekizam <https://www.youtube.com/watch?v=FmZztbNDuSY>

Neka vas dobri Bog blagoslovi, čuva od svakog zla i pomogne vam u radu, u ime Oca i Sina i Duha Svetoga, amen.

Vaša vjeroučiteljica 😊